Dom zdravlja Valjevo

Datum: 24.06.2019.

**Pitanje:**

Nakon uvida u Portal javnih nabvaki I na  Vaš odgovor na naša postavljena pitanja u vezi tehničke specifikacije za JN 1.1.7/2019, smatramo da niste postupili u skladu sa osnovnim načelima  članova 10 I 12.  ZJN.

Naime , na postavljena pitanja , primedbe I sugestije od potencijalnog ponuđača od 17.6.2019. ,  naručilac je izvršio opsežne izmene  tehničke specifikacije u vidu izmene  opisa, veličine pakovanja I jedinice mere. Svojim sugestijama Potencijalni ponuđač je izdejstvovao izmenu konkursne dokumentacije koja je formirana spram mogućnosti samog ponuđača. Dakle očigledno da je došlo do apsurdne situacije gde ponuđač sugeriše Naručiocu tehničku specifikaciju spram svojih mogućnosti  I svog lagera stomatoloskih preparata I materijala.

Stoga Vas molimo da jos jednom preisptate naše navode I  primedbe iz prethodnog Zahteva I na taj način ispravite grubo kršenje osnovnih načela ZJN  I napravite ispravnu tehničku specifikaciju koja ne ograničava već naprotiv omogućuje konkurentnost I dobijanje više kvalitetnih ponuda.

Takođe napominjemo da se ne navođenjem zaštićenog naziva , ali navođem tačnog hemijskog sastava, procenata, kao I  tačne veličine pakovanja takođe sugeriše na jedan jedini preparat I **grubo krši ZJN**. Potrebno je u opisu dodati opseg npr veličine pakovanja kako bi se mogao ponuditi I ekvivalentni paralelni proizvod ( kao što smo I naveli u našem prvom zahtevu za dodatno pojašnjenje).

**Odgovor:**

Ukoliko je pitanje ili upozorenje potencijalnog ponuđača na greške u načinjene u tehničkoj specifikaciji ili konkursnoj dokumentaciji ( recimo da opisano medicinsko sredstvo nije registrovano,) naručilac će uvek izmeniti tehničku specifikaciju, ne zbog toga što će istu prilagoditi potencijalnom ponuđaču, već iz razloga što je nabavka neregistrovanog medicinskog sredstva nedopustiva. Kao što smo naveli, ni jedno navedeno medicinsko sredstvo nije nedostupno na tržištu za sve ponuđače. To što pojedini ponuđači žele da plasiraju proizvode na kojoima imaju višu zaradu, to je pravo ponuđača. Pravo naručioca je da traži ono što je njemu potrebno za obavljanje osnovne delatnosti. Naručilac neće menjati konkursnu dokumentaciju.

**Pitanje:**

Uvidom u izmenjenu konkursnu dokumentaciju JN 1.1.7/2019  primetili smo nedostatak u tehničkoj specifikaciji .

Naime u partiji 5. Stavka 19. Akrilatni zubi **već je data JEDINIČNA CENA???!!!Takođe za sve stavke u partiji 8 su date jedinične cene?!!!!**

**Odgovor:**

Prilikom istraživanja tržišta i upoređivanja cena datih u prošlogodišnjoj javnojh nabavci, tehničkom greškom su tabeli strukture cana, ostale upisane , verovatno cene date prošle godine. Zanemarite cene koje su u tabeli, ili ih jednostvano izbrišite, dokumet je u wordu. Naručilac neće menjati konkursnu dokumentaciju i produžavati rok za dostavljanje ponuda, zbog tehničke greške koja se jednostavno može zanemariti.

 Komisija za javnu nabavku